Diari Oficial de la Generalitat Valenciana


Sumari del DOGV 7822, del 06-07-2016 (2016/4498)

RESOLUCIÓ d'1 de juny de 2016, de la Direcció General d'Obres Públiques, Transport i Mobilitat, per la qual s'acorda el nomenament de suplents dels presidents de les juntes arbitrals de transport d'Alacant i València.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/4498


Data del document
:   01-06-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Conselleria de Transparència, Responsabilitat Social, Participació i Cooperació

RESOLUCIÓ d'1 de juny de 2016, de la Direcció General d'Obres Públiques, Transport i Mobilitat, per la qual s'acorda el nomenament de suplents dels presidents de les juntes arbitrals de transport d'Alacant i València. [2016/4498]  
El Decret 46/1991, de 20 de març, del Consell, pel qual s'estableix el nombre, la composició i les normes de funcionament de les juntes arbitrals del transport a la Comunitat Valenciana, estableix en l'article tercer que la Direcció General d'Obres Públiques, Transport i Mobilitat designarà el president i els tres vocals de les juntes arbitrals de transport d'Alacant, Castelló i València. S'hi preveu que podran designar-se membres suplents tant del president com dels vocals de les juntes.  
  
La necessitat d'atendre en cas d'imprevistos el funcionament de les juntes arbitrals de transport de la Comunitat Valenciana amb l'objectiu de no repercutir sobre les parts implicades els efectes que poguera tindre l'absència dels respectius presidents justifiquen aquesta resolució per la qual es nomena, com a presidenta suplent de València i Alacant, la presidenta de Castelló, i com a president suplent de Castelló, el president de València i Alacant.  
El director general d'Obres Públiques, Transport i Mobilitat és competent per a resoldre, d'acord amb el que disposen els articles 11 i següents del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
Per tot això, resolc:  
  
Primer  
Nomenar Teresa Gras Huerta presidenta suplent de la Junta Arbitral de Transports de València i de la Junta Arbitral de Transports d'Alacant.  
  
  
Segon  
Nomenar Dionisio García Gómez president suplent de la Junta Arbitral de Transports de Castelló.  
  
Contra la present resolució, que no posa fi a la via administrativa, es podrà interposar un recurs administratiu davant del secretari autonòmic d'Habitatge, Obres Públiques i Vertebració del Territori, dins del termini d'un mes, comptador a partir de l'endemà de la seua notificació, de conformitat amb el que estableixen l'article 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es presente qualsevol altra acció o recurs que s'estime pertinent.  
  
  
València, 1 de juny de 2016.- El director general d'Obres Públiques, Transport i Mobilitat: Carlos Domingo Soler.